Diari Oficial de la Generalitat Valenciana


Sumari del DOGV 5505, del 04-05-2007 (2007/5409)

RESOLUCIÓ de 23 de març de 2007, del director general d'Investigació, Desenrotllament i Innovació Agropecuària, per la qual es delega l'exercici de determinades competències en els directors territorials.
------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5505

Data del DOGV
:   04-05-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/5409


Data del document
:   23-03-2007

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Descriptors 

:   * condició de treball
    * delegació de poders
    * competència administrativa

L'article 11 del Decret 149/2005, del Govern Valencià, pel qual s'aprova el Reglament Orgànic i Funcional de la conselleria d'Agricultura, Pesca i Alimentació atorga al director general d'Investigació, Desenrotllament i Innovació Agropecuària competències en matèria de producció i de sanitat animal.   
Raons d'eficàcia aconsellen delegar determinades competències d'este àmbit amb la finalitat d'aconseguir la màxima agilitat en la gestió del registre de transportistes i mitjans de transport d'animals regulat pel Reial Decret 751/2006, de 16 de juny, sobre autorització i registre de transportistes i mitjans de transport d'animals i pel qual es crea el Comité Espanyol de Benestar i Protecció dels Animals de Producció.  
Per tot això, i de conformitat amb els articles 35 i 68 de la Llei 5/1983, de 30 de desembre, del Govern Valencià, resolc:   
Article únic   
Es delega en els directors de les direccions territorials de la conselleria d'Agricultura, Pesca i Alimentació a València, Castelló i Alacant, en els seus respectius àmbits territorials, l'exercici de la competència per a la resolució del procediment d'inscripció, anotació i cancel·lació, en el registre de transportistes i mitjans de transport d'animals regulat pel Reial Decret 751/2006, de 16 de juny, sobre autorització i registre de transportistes i mitjans de transport d'animals i pel qual es crea el Comité Espanyol de Benestar i Protecció dels Animals de Producció.   
DISPOSICIÓ ADDICIONAL  
Les resolucions que es dicten fent ús de la present delegació indicaran expressament esta circumstància i es consideraran dictades per l'òrgan delegatori, conforme al que establix l'article 68.6 de la Llei 5/1983, de 30 de desembre, de Govern Valencià, i l'article 13 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
DISPOSICIÓ FINAL  
La present resolució entrarà en vigor l'endemà de la publicació en el Diari Oficial de la Comunitat Valenciana.  
València, 23 de març de 2007.- El director general d'Investigació, Desenrotllament i Innovació Agropecuària: Eduardo Primo Millo.  
RESOLUCIÓ de 23 de març de 2007, del director general d'Investigació, Desenrotllament i Innovació Agropecuària, per la qual es delega l'exercici de determinades competències en els directors territorials. [2007/5409]Conselleria d'Agricultura, Pesca i Alimentació